SKRIFTLIG FORESPOERGSEL P-1981/98

af Anna Karamanou (PSE) til Kommissionen

(15. juni 1998)

Om: Skriftlig forespoergsel om miljoeforanstaltninger for at forhindre, at ozonlaget mindskes

I henhold til de maalinger, der er foretaget af det internationale center for kortlaegning af ozonlaget, er der i Graekenland i de seneste 8 aar sket en mindskelse af ozonlaget paa 10 %, medens de ultraviolette straaler er blevet foroeget med 15-20 %. Ifoelge Den Meteorologiske Verdensorganisation kan man for hver procent, ozonlaget mindskes, forvente en stigning i hudkraefttilfaeldene paa 3-4 %. Paa baggrund heraf mener Greenpeace, at paa verdensplan vil 1.600.000 mennesker hvert aar blive ramt af graa staer og 400.000 af hudkraeft.

Kan Kommissionen oplyse, hvilke foranstaltninger den har truffet med henblik paa at beskytte den offentlige sundhed og miljoeet mod foelgerne af denne oedelaeggelse af jordens "skjold", og om EU overholder Montreal-protokollen?

Svar afgivet paa Kommissionens vegne af Ritt Bjerregaard

(16. juli 1998)

Der er sundheds- og miljoefarer forbundet med nedbrydningen af det stratosfaeriske ozonlag. Nedbrydningen af den stratosfaeriske ozon resulterer i, at stoerre maengder af skadelig ultraviolet (UV)-B straaling fra solen naar jordens overflade. Dette kan foere til oeget forekomst af hudkraeft og graa staer hos mennesker samt skader paa de terrestriske og akvatiske oekosystemer.

For at mindske denne risiko og fremskynde ozonlagets regenerering forhandler Kommissionen paa Faellesskabets vegne med andre parter i Montreal-protokollen om at fremskynde afviklingen af de ozonlagsnedbrydende stoffer. Paa moedet sidste aar i Montreal blev der fastsat afviklingsfrister for det ozonlagsnedbrydende stof methylbromid og indfoert strammere kontrol med handelen. Kommissionen havde desvaerre ikke held med at overtale de andre parter til at acceptere strammere kontrol med hydrochlorfluorcarboner (HCFC).

I Faellesskabet har Kommissionen til stadighed slaaet til lyd for hurtigst mulig afvikling af de ozonlagsnedbrydende stoffer, saa snart de kan erstattes med teknisk og oekonomisk realiserbare alternativer. I medfoer af forordning (EF) 3093/94 om stoffer, der nedbryder ozonlaget(1), blev produktion og forbrug af chlorfluorcarboner (CFC) afviklet i 1995, et aar tidligere end kraevet i Montreal-protokollen, og forordningen fastsaetter afviklingsfrister og kontrol med anvendelsen af HCFC. Kommissionen fremsatte den 1. juli 1998 et forslag til aendring af forordning. AEndringen gaar bl.a. ud paa at skaerpe kontrollen med HCFC og methylbromid, forbyde salg og fortsat anvendelse af CFC og haloner og indfoere en mere omfattende ordning for tilladelse til og overvaagning af handel med ozonlagsnedbrydende stoffer.

En faellesskabsforordning finder direkte anvendelse i medlemsstaterne, men i medfoer af EF-traktaten er det medlemsstaterne, som skal haandhaeve kontrolforanstaltningerne og soerge for passende sanktioner og straffe. Kommissionen bliver sjaeldent formelt underrettet om overtraedelser af Montreal-protokollen i Faellesskabet, men den har kendskab til tilfaelde, hvor CFC og andre forbudte ozonlagsnedbrydende stoffer kan vaere smuglet ind paa Faellesskabets marked. Kommissionen undersoeger saadanne tilfaelde, hvilket bl.a. har medfoert, at en saadan overtraedelse med held er blevet retsforfulgt af den beroerte medlemsstat. Dette arbejde viderefoeres. Kommissionen har ogsaa afholdt moeder med medlemsstaternes miljoe- og toldmyndigheder for at udveksle oplysninger om, hvordan man bedst kan forhindre ulovlig handel, og den vil foreslaa et forbud med markedsfoering og anvendelse af visse ozonlagsnedbrydende stoffer, som mistaenkes for at vaere genstand for ulovlig handel.

Ud over disse foranstaltninger til beskyttelse af ozonlaget har Kommissionen over for medlemsstaterne understreget vigtigheden af, at der gennemfoeres folkeoplysningskampagner om farerne ved udsaetning for solstraaling. Der er rundsendt oplysninger om UV-indekset, og det har vaeret droeftet, hvordan befolkningen kan underrettes bedre om risikoen og om, hvilke foranstaltninger der boer traeffes.

(1) EFT L 333 af 22.12.1994.